Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2000 M. RUGSĖJO 29 D. NUTARIMO NR. 1181 „DĖL MAITINIMOSI IŠLAIDŲ PINIGINĖS KOMPENSACIJOS DYDŽIO NUSTATYMO IR MOKĖJIMO KARIAMS IR KARO PRIEVOLININKAMS, NEAPRŪPINAMIEMS MAISTU“ PAKEITIMO

2024 m. rugpjūčio 7 d. Nr. 661

Vilnius

Lietuvos Respublikos Vyriausybė n u t a r i a:

1. Pakeisti Lietuvos Respublikos Vyriausybės 2000 m. rugsėjo 29 d. nutarimą Nr. 1181 „Dėl maitinimosi išlaidų piniginės kompensacijos dydžio nustatymo ir mokėjimo kariams ir karo prievolininkams, neaprūpinamiems maistu“:

1.1. Pakeisti nurodytą nutarimą ir jį išdėstyti nauja redakcija:

„LIETUVOS RESPUBLIKOS VYRIAUSYBĖ

NUTARIMAS

DĖL MAITINIMOSI IŠLAIDŲ PINIGINĖS KOMPENSACIJOS DYDŽIO NUSTATYMO

Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo 20 straipsnio 13 dalimi, 63 straipsnio 91 dalimi ir Lietuvos Respublikos karo prievolės įstatymo 39 straipsnio 3 dalimi, Lietuvos Respublikos Vyriausybė n u t a r i a:

Nustatyti 12,50 euro dydžio vienos paros maitinimosi išlaidų piniginę kompensaciją neaprūpinamiems maistu kariams, taip pat karo prievolininkams jų tinkamumo karo tarnybai tikrinimo dienomis. Maitinimosi išlaidų piniginės kompensacijos dydis per mėnesį priklauso nuo kalendorinių dienų skaičiaus, kai neaprūpinama ar iš dalies aprūpinama maistu, ir aprūpinimo iš dalies maistu atvejais mažinamas sunaudotų maisto produktų ir maisto žaliavų, skirtų fiziologinei mitybos normai užtikrinti, kaina.“

1.2. Pakeisti nurodytą nutarimą ir jį išdėstyti nauja redakcija:

„LIETUVOS RESPUBLIKOS VYRIAUSYBĖ

NUTARIMAS

DĖL MAITINIMOSI IŠLAIDŲ PINIGINĖS KOMPENSACIJOS DYDŽIO NUSTATYMO

Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo 20 straipsnio 13 dalimi, 63 straipsnio 91 dalimi ir Lietuvos Respublikos karo prievolės įstatymo 39 straipsnio 3 dalimi, Lietuvos Respublikos Vyriausybė n u t a r i a:

Nustatyti 12,5 euro dydžio vienos paros maitinimosi išlaidų piniginę kompensaciją neaprūpinamiems maistu kariams, taip pat karo prievolininkams ir asmenims, sukakusiems 17 metų, jų tinkamumo karo tarnybai tikrinimo dienomis. Maitinimosi išlaidų piniginės kompensacijos dydis per mėnesį priklauso nuo kalendorinių dienų skaičiaus, kai neaprūpinama ar iš dalies aprūpinama maistu, ir aprūpinimo iš dalies maistu atvejais mažinamas sunaudotų maisto produktų ir maisto žaliavų, skirtų fiziologinei mitybos normai užtikrinti, kaina.“

1.3. Pakeisti nurodytą nutarimą ir jį išdėstyti nauja redakcija:

„LIETUVOS RESPUBLIKOS VYRIAUSYBĖ

NUTARIMAS

DĖL MAITINIMOSI IŠLAIDŲ PINIGINĖS KOMPENSACIJOS DYDŽIO NUSTATYMO

Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo 20 straipsnio 13 dalimi, 63 straipsnio 91 dalimi ir Lietuvos Respublikos karo prievolės ir alternatyviosios krašto apsaugos tarnybos įstatymo 37 straipsnio 3 dalimi, Lietuvos Respublikos Vyriausybė n u t a r i a:

Nustatyti 12,5 euro dydžio vienos paros maitinimosi išlaidų piniginę kompensaciją neaprūpinamiems maistu kariams, taip pat karo prievolininkams ir asmenims, sukakusiems 17 metų, jų tinkamumo privalomajai karo tarnybai tikrinimo dienomis. Maitinimosi išlaidų piniginės kompensacijos dydis per mėnesį priklauso nuo kalendorinių dienų skaičiaus, kai neaprūpinama ar iš dalies aprūpinama maistu, ir aprūpinimo iš dalies maistu atvejais mažinamas sunaudotų maisto produktų ir maisto žaliavų, skirtų fiziologinei mitybos normai užtikrinti, kaina.“

2. Nustatyti, kad:

2.1. šio nutarimo 1.2 papunktis įsigalioja 2025 m. sausio 1 d.

2.2. šio nutarimo 1.3 papunktis įsigalioja 2026 m. sausio 1 d.

Ministrė Pirmininkė	Ingrida Šimonytė

Krašto apsaugos ministras	Laurynas Kasčiūnas